
Meliorācijas sistēmu sastāvā esošie elementi, to apzīmējumi, raksturojumi un vērtēšanas kritēriji

	Nr. 
p. k.
	Meliorācijas sistēmas elementa nosaukums, apzīmējums un raksturojums
	Elementa tehniskā stāvokļa vērtēšanas kritēriji

	
	
	slikts tehniskais stāvoklis
(kritērija Nr.)
	nepieļaujams tehniskais stāvoklis
(kritērija Nr.)
	būvju klasifikācijas kods*

	1
	2
	3
	4
	5

	1. Ūdensnotekas un ar tām saistītie objekti

	1.1.
	Ūdensnoteka (UN)
	Upe, strauts vai dabiski veidojies grāvis, kas aizvada ūdeni no meliorācijas sistēmām, citām teritorijām, ūdenstilpēm vai ūdenstecēm
	1) Gultne stipri aizaugusi ar kokaugiem vai zālaugiem, pielūžņota ar sakritušiem kokiem vai sadzīves atkritumiem

2) Gultnē daudz izskalojumu un piesērējumu, biežas šķērsprofila deformācijas, daudz nogāžu noslīdējumu un nobrukumu vai sabrukušu gultnes nostiprinājumu

3) Bieži bebru aizsprostojumi

4) Nesankcionēti ierīkoti gultnes aizsprostojumi
	5) Bebru aizsprostojumi vai patvarīgi ierīkoti gultnes aizsprostojumi maina normālu ūdens plūsmas režīmu ūdensnotekā, izjauc gultnes stabilitāti un rada jaunas deformācijas

6) Ūdensnotekas vai grāvja sliktais tehniskais stāvoklis rada:
a) apdzīvotu vietu biežu applūšanu palos vai plūdos,
b) nenodrošinātu meliorētās zemes hidromelioratīvo stāvokli
	Nav būve

	1.2.
	Regulēta ūdensnoteka (UNR)
	Regulēta (tīrīta, padziļināta, paplašināta vai iztaisnota) upes vai strauta gultne vai tās posms
	
	
	Upes gultnes korekcija nav būve, kamēr tā neveido krasta nostiprinājumu. 
Krasta nostiprinājuma gadījumā pats krasta nostiprinājums vienā pusē (viena būve) vai abās pusēs (divas būves – katra savā krastā) ir būve 2153

	1.3.
	Aizsprosts (A)
	Hidrotehniska būve ūdens noteces aizturēšanai un ūdens līmeņa regulēšanai augšpus tās
	1) Izteiktas aizsprosta nogāžu deformācijas, viļņu vai straumes izskalojumi vai noskalojumi, noslīdējumi

2) Ievērojama aizsprosta ķermeņa vai pamatnes nosēšanās

3) Plaisas aizsprosta ķermenī

4) Dzīvnieku alas aizsprosta ķermenī

5) Novērojama filtrācija (vai tās pēdas) caur aizsprosta ķermeni vai pamatni (ārpus aizsprosta drenāžas)
	6) Caurejošas plaisas aizsprosta ķermenī vai savienojuma vietā ar novadbūvi

7) Vērojama ūdens filtrācija (vai tās pēdas) ar sufoziju (grunts daļiņu izskalošanos) caur aizsprosta ķermeni vai pamatni

8) Aizsprosts rada nesankcionētu ūdens līmeņa uzstādinājumu ūdensnotekā

9) Aizsprosta sliktā tehniskā stāvokļa dēļ var notikt tā pārrāvums un uzstādinātais ūdens var strauji noplūst lejup pa ūdensnoteku
	2152

	1.4.
	Zemteka (Zt)
	Hidrotehniska būve – cauruļvads ūdensteces izvadīšanai zem citas ūdensteces gultnes vai kāda cita dabiska vai mākslīga šķēršļa
	1) Ievērojami izskalojumi vai paskalojumi priekšjoslā, gultnē, pēcjoslā vai ūdensnotekā

2) Dažu būves daļu nevienmērīga nosēšanās vai nobīde

3) Caurejošas plaisas atbalstsienās, balstos, starpbalstos vai citos būves elementos

4) Aizvaru:
a) metāla daļu korozija,
b) nesošo elementu bojājumi,
c) noblīvējumu bojājumi

5) Aizvaru pacelšanas iekārtas bojājumi
	6) Galvenās būvkonstrukcijas zaudējušas noturību vai ir sabrukšanas stadijā

7) Būves sliktā tehniskā stāvokļa dēļ uzstādinātais ūdens var strauji noplūst lejup pa ūdensnoteku

(8) Būve rada nesankcionētu ūdens līmeņa uzstādinājumu ūdensnotekā
	Īpaša vieta divu būvju (2153 un 2153) krustpunktā

	1.5.
	Straujteka (St)
	Hidrotehniska būve dažādu augstumu ūdens līmeņu savienošanai ūdensnotekas gultnes dibenam ar lielu slīpumu
	
	
	Grāvja (2153) sastāvdaļa

	1.6.
	Kritnis (Kr)
	Hidrotehniska būve dažādu augstumu ūdens līmeņu savienošanai īsā ūdensnotekas gultnes posmā. Atšķirībā no straujtekas kritnī ūdens plūsma dažos posmos atraujas no tā gultnes
	
	
	Grāvja (2153) sastāvdaļa

	1.7.
	Ūdens novadīšanas un regulēšanas objekti (NB):
	
	
	

	1.7.1.
	pārgāzne
	Hidrotehniskas būves sastāvdaļa, kura šķērso ūdens plūsmu un kurai pāri plūst ūdens
	
	
	Nav būve.
Būves (dambja 2152) sastāvdaļa

	1.7.2.
	zemlīmeņa izlaide (meniķis)
	Būves sastāvdaļa liekā ūdens novadīšanai zem augšbjefa līmeņa
	
	
	

	1.7.3.
	slūžas
	Hidrotehniskas būves sastāvdaļa ūdens noteces caurvadīšanai caur aizsprostu
	
	
	

	1.7.4.
	regulators (R)
	Hidrotehniskas būves sastāvdaļa ūdens līmeņa uzstādināšanai ūdensnotekas vai susinātājgrāvja gultnē un noteces regulēšanai
	
	
	

	1.7.5.
	caurteka-regulators (CR)
	
	
	
	Mehānisms caurtekā, kas ir ceļa (citas būves) sastāvdaļa 2111 vai 2112

	1.8.
	Ūdenskrātuve (ŪK)
	Ūdensnoteku (ūdensteču, novadgrāvju) gultņu paplašinājumi un padziļinājumi ar ūdeni izskalojamo produktu sedimentācijai un bioloģiskai akumulācijai (nostādinātājbaseini)
	1) Piesērējusi gultne – līdz 50 procentiem no izbūvētā padziļinājuma tilpuma pildīta ar sedimentiem un līdz 50 procentiem no virsmas laukuma aizaugusi ar ūdensaugiem

2) Ūdenskrātuvē daudz kūdras uzpeldeņu

3) Piesērējuma ietekmē mainīts ūdens plūsmas režīms, kas apdraud drenu izteku funkcionalitāti
	4) Ūdenskrātuve izveidota bez likumīga pamata (nav ekspluatācijas un apsaimniekošanas noteikumu)

5) Stipri piesērējusi gultne – vairāk nekā par 50 procentiem no izbūvētā padziļinājuma tilpuma pildīta ar sedimentiem un vairāk nekā par 50 procentiem no virsmas laukuma aizaugusi ar ūdensaugiem 

6) Piesērējuma ietekmē mainīts ūdens plūsmas režīms, kas traucē drenu izteku funkcionalitāti
	Dabiski veidojusies ūdenskrātuve nav būve.
Cilvēku darbības rezultātā veidota ūdenskrātuve – dīķis 2153

	1.9.
	Sedimentācijas baseini (SB)
	Ūdensnoteku (ūdensteču, novadgrāvju) gultņu paplašinājumi un padziļinājumi ar ūdeni izskalojamo produktu sedimentācijai un bioloģiskai akumulācijai
	
	
	Mākslīgi veidota ūdenskrātuve – grāvja sastāvdaļa 2153

	1.10.
	Aizsargdambis (D)
	Grunts hidrotehniska būve teritorijas aizsardzībai pret applūšanu
	1) Izteiktas nogāžu deformācijas un noslīdējumi, viļņu vai straumes izskalojumi vai noskalojumi

2) Ievērojama aizsargdambja ķermeņa vai pamatnes nosēšanās

3) Plaisas aizsargdambja ķermenī

4) Dzīvnieku alas aizsargdambja ķermenī

5) Novērojama ūdens filtrācija (vai tās pēdas) caur aizsargdambja ķermeni vai pamatni
	6) Caurejošas plaisas aizsargdambja ķermenī

7) Novērojama filtrācija (vai tās pēdas) ar sufoziju (grunts daļiņu izskalošanos) caur aizsargdambja ķermeni vai pamatni

8) Aizsargdambja sliktā tehniskā stāvokļa dēļ var notikt tā pārrāvums un ūdens var ieplūst aizsargājamā teritorijā
	2152

	1.11.
	Divpakāpju meliorācijas grāvji (DMG)
	Salikts divpakāpju ūdensnotekas gultnes šķērsprofils, veidojot vai saglabājot izveidojušās mākslīgās palienes ar nostiprinājumiem vai bez tiem
	1) Gultne stipri aizaugusi ar kokaugiem vai lakstaugiem, pielūžņota ar sakritušiem kokiem vai sadzīves atkritumiem

2) Gultnē daudz izskalojumu un piesērējumu, biežas šķērsprofila deformācijas, daudz nogāžu noslīdējumu un nobrukumu vai sabrukušu gultnes nostiprinājumu

3) Bieži bebru aizsprostojumi

4) Nesankcionēti ierīkoti gultnes aizsprostojumi
	5) Bebru aizsprostojumi vai patvarīgi ierīkoti gultnes aizsprostojumi maina normālu ūdens plūsmas režīmu ūdensnotekā, izjauc gultnes stabilitāti un rada jaunas deformācijas

6) Ūdensnotekas vai grāvja sliktais tehniskais stāvoklis:
a) rada apdzīvotu vietu biežu applūšanu palos vai plūdos,
b) nenodrošina meliorētās zemes hidromelioratīvo stāvokli
	2153

	1.12.
	Akmeņu krāvumi (AK)
	Ūdensnotekas gultnē ievietoti lieli akmeņi (Ø > 0,3 m), kas veido akmeņu krāvuma krāces
	1) Daļēji izjaukts akmeņu krāvums, mainīta ūdens plūsmas izkliede

2) Piesērējuma ietekmē mainīts ūdens plūsmas režīms, kas apdraud drenu izteku funkcionalitāti
	3) Pilnībā izjaukts akmeņu krāvums, kas neveido krāces

4) Piesērējuma ietekmē mainīts ūdens plūsmas režīms, kas traucē drenu izteku funkcionalitāti
	Nav būve

	2. Nosusināšanas tīkla elementi un divpusējās darbības meliorācijas sistēmas elementi

	2.1.
	Kontūrgrāvis (K)
	Norobežojošā tīkla būve nosusinātās platības norobežošanai no pieplūstošajiem virszemes ūdeņiem vai uzplūstošajiem gruntsūdeņiem.

Regulējošā tīkla būve gruntsūdens līmeņa pazemināšanai augsnē un virszemes ūdeņu uztveršanai un novadīšanai līdz ūdensnotekai
	1) Gultne stipri aizaugusi ar kokaugiem

2) Gultnes izskalojumi, piesērējumi vai nogāžu nobrukumi un noslīdeņi samazinājuši gultnes dziļumu vairāk nekā par vienu trešdaļu no sākotnējā dziļuma
	
	2153

	2.2.
	Susinātājgrāvis (S)
	
	
	
	2153

	2.3.
	Meliorācijas sistēmas liela diametra kolektors (SN)
	300 mm un lielāka diametra nosusināšanas sistēmas cauruļvads drenu sistēmas un virszemes ūdeņu novadīšanai
	1) Trasē grunts iesēdumi, iebrukumi, piltuves

2) Kontrolakās cauruļvada piesērējums vairāk nekā par vienu trešo daļu no cauruļvada diametra

3) Ūdens noplūde gar izteku
	
	Ārējā inženiertīkla (caurules) sastāvdaļa 2153

	2.4.
	Drenu kolektors (DK)
	Drenu cauruļvads drenu uzņemto grunts filtrācijas ūdeņu savākšanai un novadīšanai uz ūdensnoteku vai citu drenu kolektoru
	1) Trasē grunts iesēdumi, iebrukumi, piltuves

2) Ūdens noplūde garām iztekai

3) Vasaras mazūdens periodā izteka atrodas zem ūdens līmeņa novadgrāvī

4) Izteka aizbrukusi ar novadgrāvja gultnes izskalojumiem, nogāzes nobrukumiem vai noslīdeņiem (vai nav atrodama)
	
	Ārējā inženiertīkla (caurules) sastāvdaļa 2153

	2.5.
	Drena (DR)
	Pazemes drenu cauruļvads gruntsūdens uztveršanai un novadīšanai līdz drenu kolektoram
	1) Trasē grunts iesēdumi, iebrukumi, piltuves
	2) Konstatēta sabrukusi drena
	Ārējā inženiertīkla (caurules) sastāvdaļa 2153

	2.6.
	Drenu kontrolaka (KA)
	Drenu aka ar virszemes daļu drenāžā iekļuvušo sanesumu izgulsnēšanai, kolektoru pievienošanai, kolektora trases virzienu krasai maiņai un drenāžas darbības vizuālai kontrolei
	1) Nav vāka

2) Grodi bojāti vai savstarpēji nobīdīti

3) Piesērējums akā augstāk par iztekošā kolektora teknes līmeni
	4) Grodos atrodas augsne, un kolektori nav redzami
	Ārējā inženiertīkla sastāvdaļa 2153

	2.7.
	Drenu uztvērējaka (UA)
	Drenu aka virszemes ūdens noteces, susinātājgrāvja, kontūrgrāvja vai ceļa grāvja ūdeņu ievadīšanai drenāžā, kā arī drenāžas darbības vizuālai kontrolei
	1) Nav vāka

2) Grodi bojāti vai savstarpēji nobīdīti

3) Piesērējums akā augstāk par iztekošā kolektora teknes līmeni

4) Ūdens uztveršanas caurumu apakšējā rinda grodā atrodas augstāk par apkārtējās zemes līmeni vai par 0,5 m augstāk nekā grāvja pievienojuma līmenis

5) Ūdens uztveršanas caurumi grodā nav nosegti ar filtrējoša materiāla apbērumu
	 
	Ārējā inženiertīkla sastāvdaļa 2153

	2.8.
	Kontrolētā drenāža (KD)
	Divpusējās mitruma regulēšanas konstrukcijas drenu kontrolakās vai uz drenu kolektoru iztekām
	1) Periodiska ūdens uzkrāšanās nosusināmās platībās liecina par piesērējušiem drenu sistēmu posmiem
	2) Ilgstoša ūdens uzkrāšanās nosusināmās platībās liecina par piesērējušiem drenu sistēmu posmiem
	Ārējā inženiertīkla sastāvdaļa 2153

	2.9.
	Virszemes ūdens uztvērējs (VŪU)
	Nosusināšanas tīkla elements, kas uztver virszemes noteces no nosusināmās platības un ievada ūdeņus drenu sistēmā
	1) Konstatējamas nobīdes no faktiskās atrašanās vietas
	2) Bojāts vai nav atrodams
	Ārējā inženiertīkla (būves) sastāvdaļa 2153

	2.10.
	Mākslīgie mitrāji (MM)
	Mākslīgi veidoti mitrāji ūdens piesārņojuma piesaistei ar virszemes vai pazemes plūsmu
	1) Virszemes plūsmas mitrājiem piesērējusi gultne, ūdens plūsma neizkliedējas visā mitrāja platībā

2) Virszemes plūsmas mitrājiem piesērējuma ietekmē mainīts ūdens plūsmas režīms, kas apdraud drenu izteku funkcionalitāti

3) Pazemes plūsmas mitrājiem novērojama periodiska ūdens uzkrāšanās virs filtra materiāla

4) Pazemes plūsmas mitrājiem novērota traucēta veģetācijas attīstība virs filtra materiāla
	5) Virszemes plūsmas mitrājiem piesērējusi gultne, ūdens neieplūst mitrāja platībā

(6) Virszemes plūsmas mitrājiem piesērējuma ietekmē mainīts ūdens plūsmas režīms, kas traucē drenu izteku funkcionalitāti

7) Pazemes plūsmas mitrājiem novērojama ilgstoša ūdens uzkrāšanās virs filtra materiāla

8) Pazemes plūsmas mitrājiem virs filtra materiāla nav veģetācijas 
	Nav būve

	2.11.
	Koksnes šķeldas bioreaktors (ŠB)
	Mākslīgi veidots pazemes koksnes šķeldas bērums ūdens piesārņojuma uztveršanai un piesaistīšanai
	1) Bioreaktora piesērējuma ietekmē mainīts ūdens plūsmas režīms
	2) Bioreaktora piesērējuma ietekmē mainīts ūdens plūsmas režīms, kas rada ilgstošu ūdens uzkrāšanos virs filtra materiāla
	Nav būve

	3. Poldera hidromezgla elementi

	3.1.
	Apvadkanāls (AK)
	Līnijveida būve poldera platības norobežošanai no uzplūstošiem ūdeņiem un ar poldera sūkņu staciju pārsūknējamā ūdens daudzuma samazināšanai
	1) Gultne stipri aizaugusi ar kokaugiem vai zālaugiem, pielūžņota ar sakritušiem kokiem vai sadzīves atkritumiem

2) Gultnē daudz izskalojumu un piesērējumu, biežas šķērsprofila deformācijas, daudz nogāžu noslīdējumu vai nobrukumu, izskalotu gultņu savienojumu vietu vai sabrukušu gultnes nostiprinājumu

3) Bieži bebru aizsprostojumi

4) Patvarīgi ierīkoti gultnes aizsprostojumi
	5) Bebru aizsprostojumi vai patvarīgi ierīkoti gultnes aizsprostojumi maina normālu ūdens plūsmas režīmu apvadkanālā, izjauc gultnes stabilitāti un rada jaunas deformācijas

6) Apvadkanāla sliktā tehniskā stāvokļa dēļ tas nespēj novadīt noteci un norobežot poldera platību no uzplūstošiem ūdeņiem un rada ūdens ieplūšanas draudus poldera teritorijā
	2153

	3.2.
	Krājbaseins-maģistrālais kanāls (KM)
	Līnijveida būve poldera baseina noteces uztveršanai, uzkrāšanai un novadīšanai līdz sūkņu stacijai un sūkņu darbības režīma optimizācijai
	1) Gultne stipri aizaugusi ar kokaugiem vai zālaugiem, pielūžņota ar sakritušiem kokiem vai sadzīves atkritumiem

2) Gultnē daudz izskalojumu un piesērējumu, biežas šķērsprofila deformācijas, daudz nogāžu noslīdējumu vai nobrukumu, izskalotu gultņu savienojumu vietu vai sabrukušu gultnes nostiprinājumu

3) Bieži bebru aizsprostojumi

4) Patvarīgi ierīkoti gultnes aizsprostojumi

5) Gultnes piesērējuma līmenis ir augstāks par noteikto zemāko ekspluatācijas ūdens līmeni poldera krājbaseinā
	6) Gultnes sliktā tehniskā stāvokļa dēļ krājbaseins-maģistrālais kanāls nespēj nodrošināt poldera noteces uztveršanu, regulēšanu un pievadīšanu sūkņu stacijai un rada poldera teritorijas applūšanas draudus
	Ja ūdens uzkrāšanās vieta radīta mākslīgi (kā dīķis), tad tā ir būve 2153.
Ja tā ir ūdens uzkrāšanās vieta, kurā dambja  dēļ uzkrājas ūdens, tad pats dambis ir būve 2152. 
Ja tas ir kanāls, tad tas līdz grāvim ir būve 2152

	3.3.
	Sūkņu stacija (SS)
	Poldera hidromezgla sastāvdaļa, kuras uzdevums ir poldera baseina ūdens noteces pārsūknēšana ūdensnotekā, ūdenstilpē vai jūrā
	1) Sanešu aizturēšanas restes korodējušas vai to stieņi stipri bojāti

2) Tehnoloģiskā iekārta un sūkņi ir nolietoti

3) Virs spiedvadiem ir grunts iesēdumi, iebrukumi vai piltuves

4) Ievērojamas plaisas atbalstsienās, balstos, starpbalstos un citos būves elementos

5) Ievērojami ēkas elementu (pamatu, sienu, pārseguma, jumta) bojājumi
	6) Sūkņu stacijas vai ēkas galvenās būvkonstrukcijas zaudējušas noturību vai ir sabrukšanas stadijā
 
7) Sūkņu stacijas sliktā tehniskā stāvokļa dēļ nav iespējams pārsūknēt poldera noteci, un tas rada poldera teritorijas applūšanas draudus
	Ēka 1251.
Ja sūknis ir skatakā, tad tā ir būves sastāvdaļa (ārējā inženiertīkla sastāvdaļa)

	3.4.
	Poldera aizsargdambis (PD)
	Grunts hidrotehniska būve poldera platības aizsardzībai pret applūšanu
	1) Izteiktas nogāžu deformācijas un noslīdējumi, viļņu vai straumes izskalojumi un noskalojumi

2) Ievērojama aizsargdambja ķermeņa vai pamatnes nosēšanās

3) Plaisas aizsargdambja ķermenī

4) Dzīvnieku alas aizsargdambja ķermenī

5) Novērojama ūdens filtrācija (vai tās pēdas) caur aizsargdambja ķermeni vai pamatni
	6) Caurejošas plaisas poldera aizsargdambja ķermenī

7) Novērojama filtrācija (vai tās pēdas) ar sufoziju (grunts daļiņu izskalošanos) caur poldera aizsargdambja ķermeni vai pamatni

8) Poldera aizsargdambja sliktā tehniskā stāvokļa dēļ var notikt tā pārrāvums un ūdens var ieplūst poldera teritorijā
	2152

	3.5.
	Ūdens ielaide un izlaide (I–I)
	Hidrotehniska būve palu ūdeņu ievadīšanai vasaras poldera platībā un izvadīšanai ūdensnotekā pēcplūdu periodā
	1) Izteiktas poldera aizsargdambja ķermeņa vai nogāžu deformācijas, izskalojumi, noskalojumi vai noslīdējumi ielaides un izlaides vietā

2) Ievērojama poldera aizsargdambja ķermeņa vai pamatnes sēšanās un ielaides un izlaides pārgāznes augstuma samazināšanās

3) Plaisas poldera aizsargdambja ķermenī, ielaides un izlaides posmā vai to saduru vietās
	4) Caurejošas plaisas poldera aizsargdambja ķermenī, ielaides un izlaides posmā vai to saduru vietās

5) Novērojama filtrācija (vai tās pēdas) ar sufoziju (grunts daļiņu izskalošanos) caur aizsargdambja ķermeni vai pamatni ielaides un izlaides posmā

6) Ielaides un izlaides sliktā tehniskā stāvokļa dēļ ūdens var neplānoti ieplūst poldera platībā, var tikt pārrauts poldera aizsargdambis un applūdināta poldera platība
	Ārējā inženiertīkla (būves) sastāvdaļa 2153

	4. Transporta inženierbūves

	4.1.
	Tilts (T)
	Inženierbūve – dzelzsbetona konstrukcija ceļa pārvadīšanai pār ūdensteces gultni
	1) Zemtilta nostiprinājumi izskaloti vai sabrukuši

2) Balstos vai laidumā ievērojamas caurejošas plaisas, manāmas novirzes no vertikālās plaknes vai horizontālās līnijas izliekums

3) Tilta brauktuvē dziļas bedres, kas atsedz laiduma virsmu

4) Metāla elementi ir korodējuši

5) Koka elementos daudz plaisu, atšķēlumu, saspiedumu vai trupes bojājumu

6) Gultne tilta ailē ir piesērējusi un rada papildu hidraulisko pretestību, kas izraisa ūdens līmeņa uzstādinājumu ūdenstecē
	7) Tilta galvenās būvkonstrukcijas zaudējušas noturību vai ir sabrukšanas stadijā
	2141

	4.2.
	Caurteka 
	Inženierbūves (ceļa) sastāvdaļa – cauruļvads ūdens plūsmas izvadīšanai zem ceļa vai nobrauktuves
	1) Caurteka piesērējusi vairāk nekā par vienu trešdaļu no caurules diametra

2) Uzbērumā virs caurules grunts iebrukumi, izskalojumi

3) Caurules savstarpēji nobīdījušās, betonā ir izdrupumi

4) Gala sienas atdalījušās no caurules
	5) Caurtekas galvenās būvkonstrukcijas (caurules, gala sienas) zaudējušas noturību vai ir sabrukšanas stadijā
	Caurteka zem ceļa ir ceļa (citas būves 2111 vai 2112) sastāvdaļa

	4.3.
	Kājnieku laipa (KL)
	Labiekārtojuma elements ar laidumu līdz 4 metriem kājnieku satiksmes nodrošināšanai pār ūdensnotekas gultni (parasti koka konstrukcija)
	1) Koka elementos daudz plaisu, atšķēlumu, saspiedumu vai trupes bojājumu
	2) Balstu vai laiduma koka elementi ir satrunējuši vai salūzuši
	Nav būve

	4.4.
	Trošu tilts (TT)
	Inženierbūve kājnieku satiksmes nodrošināšanai pār ūdensnotekas gultni ar laidumu 4 metri un vairāk vai ar iekāršanu trosēs (parasti koka konstrukcija; ja laidums pārsniedz 12 metru, – trosēs iekārta konstrukcija)
	1) Iekārtas konstrukcijas laipas trošu nodilums, korozija vai dažu vijuma stiepļu pārrāvums
	2) Iekārtas konstrukcijas laipas trošu diametrs samazinājies par vairāk nekā 40 procentiem no sākotnējā apjoma:
a) ir konstatējami troses vijumu 
pārrāvumi,
b) troses pašreizējā nokare ievērojami pārsniedz projektēto nokari
	2141



Piezīme * Būvju klasifikācijas kods noteikts atbilstoši Ministru kabineta 2018. gada 12. jūnija noteikumu Nr. 326 "Būvju klasifikācijas noteikumi" pielikumā noteiktajam būves galvenajam lietošanas veidam (klasifikācijas kods ar četrām zīmēm)."

